|  |  |
| --- | --- |
| **UKMERGĖS RAJONO SAVIVALDYBĖS****TARYBA** |  |
|  |  |
| **SPRENDIMAS** |  |
| ***DĖL UKMERGĖS RAJONO SAVIVADYBĖS TARYBOS 2020 M. GRUODŽIO 21 D. SPRENDIMO NR. 7-295* „DĖL FINANSAVIMO LĖŠŲ, SKIRTŲ UKMERGĖS RAJONO SAVIVALDYBĖS VIETINĖS REIKŠMĖS KELIAMS IR GATVĖMS TIESTI, REKONSTRUOTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO BEI OBJEKTŲ EILIŠKUMO NUSTATYMO TVARKOS APRAŠO *PATVIRTINIMO*“ PAKEITIMO**  |  |
|  |  |
| 2022 m. balandžio d. Nr.  |  |
| Ukmergė  |  |
|  |  |
|  |  |

Vadovaudamasi Lietuvos Respublikos kelių įstatymu, Lietuvos Respublikos vietos savivaldos įstatymo 6 straipsnio 22, 32 punktais ir 18 strapsnio 1 dalimi, Lietuvos Respublikos kelių priežiūros ir plėtros programos finansavimo įstatymu, Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ ir Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“, Ukmergės rajono savivaldybės taryba n u s p r e n d ž i a:

Pakeisti Ukmergės rajono savivaldybės tarybos 2020 m. gruodžio 21 d. sprendimu Nr. 7-295 „Dėl Finansavimo lėšų, skirtų Ukmergės rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo bei objektų eiliškumo nustatymo tvarkos aprašo patvirtinimo“ patvirtintą Finansavimo lėšų, skirtų Ukmergės rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo bei objektų eiliškumo nustatymo tvarkos aprašą, ir jį išdėstyti nauja redakcija (pridedama).

Savivaldybės meras

Projektą parengė:

Urbanistikos ir infrastruktūros skyriaus

vyr. specialistas Vygintas Dubauskas

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„*DĖL UKMERGĖS RAJONO SAVIVADYBĖS TARYBOS 2020 M. GRUODŽIO 21 D. SPRENDIMO NR. 7-295* „DĖL FINANSAVIMO LĖŠŲ, SKIRTŲ UKMERGĖS RAJONO SAVIVALDYBĖS VIETINĖS REIKŠMĖS KELIAMS IR GATVĖMS TIESTI, REKONSTRUOTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO BEI OBJEKTŲ EILIŠKUMO NUSTATYMO TVARKOS APRAŠO *PATVIRTINIMO*“ PAKEITIMO“**

**AIŠKINAMASIS RAŠTAS**

2022 m. balandžio d.

Ukmergė

 **1. Sprendimo projekto rengimo pagrindas:** Lietuvos Respublikos kelių įstatymas, Lietuvos Respublikos vietos savivaldos įstatymo 6 straipsnio 22, 32 punktai ir 18 strapsnio 1 dalis, Lietuvos Respublikos kelių priežiūros ir plėtros programos finansavimo įstatymas, Kelių priežiūros ir plėtros programos finansavimo lėšų naudojimo tvarkos aprašas, patvirtintas Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ ir Lietuvos Respublikos Vyriausybės 2004 m. vasario 11 d. nutarimas Nr. 155 „Dėl Kelių priežiūros tvarkos aprašo patvirtinimo“

 **2. Sprendimo projekto tikslas ir esmė:**  užtikrinti Savivaldybės vietinės reikšmės kelių ir gatvių gerą būklę ir tinkamą finansavimo lėšų, skirtų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, paskirstymą ir naudojimą, pakeičiant objektų eiliškumo nustatymo tvarką, pasikeitus Lietuvos Respublikos kelių priežiūros ir plėtros programos finansavimo įstatymui, LR Vyriausybės 2005 m. balandžio 21 d. nutarimui Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ (LLRV 2022-02-09 Nr. 112 redakcija), atsižvelgiant į Kelių darbo grupės pasiūlymus, ir patvirtinant Aprašo naują redakciją.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas): -** .

**4. Sprendimui įgyvendinti reikalingos lėšos ir galimi finansavimo šaltiniai:**  Kelių priežiūros ir plėtros programos lėšos, ES lėšos, savivaldybės ir valstybės biudžetų lėšos, privačios lėšos.

 **5. Priėmus sprendimą, laukiami rezultatai, galimos pasekmės:**  rezultatai teigiami, neigiamų pasekmių nėra.

 **6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti): -** .

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas: -**.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** - .

**9. Sekretoriatas priimtą sprendimą pateikia\*:** Urbanistikos ir infrastruktūros skyriui, seniūnijoms.

**10. Aiškinamojo rašto priedai:** projektolyginamasis variantas.

Urbanistikos ir infrastruktūros skyriaus

vyr. specialistas Vygintas Dubauskas

PATVIRTINTA

**Ukmergės rajono savivaldybės tarybos**

**2020 m. gruodžio 21 d. sprendimu Nr. 7-295**

(Ukmergės rajono savivaldybės tarybos

2022 m. balandžio d. sprendim**o**~~u~~ Nr.

**redakcija)**

**FINANSAVIMO LĖŠŲ, SKIRTŲ UKMERGĖS RAJONO SAVIVALDYBĖS VIETINĖS REIKŠMĖS KELIAMS IR GATVĖMS TIESTI, REKONSTRUOTI, TAISYTI (REMONTUOTI), PRIŽIŪRĖTI IR SAUGAUS EISMO SĄLYGOMS UŽTIKRINTI, NAUDOJIMO IR SKIRSTYMO BEI OBJEKTŲ EILIŠKUMO NUSTATYMO TVARKOS APRAŠAS**

**I SKYRIUS**

**BENDROSIOS NUOSTATOS**

1. Finansavimo lėšų, skirtų Ukmergės rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo bei objektų eiliškumo nustatymo tvarkos aprašas (toliau – aprašas) nustato Kelių priežiūros ir plėtros programos, ES fondų ir savivaldybės biudžeto finansavimo lėšų, skirtų Ukmergės rajono savivaldybės (toliau – Savivaldybė) vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, skirstymo tvarką, panaudojimą ir atsiskaitymą už asignavimus**,** fizinių ir juridinių asmenų prisidėjimą savo lėšomis.

2. Aprašas parengtas vadovaujantis Lietuvos Respublikos kelių įstatymu, Lietuvos Respublikos vietos savivaldos įstatymo 6 straipsnio 22 ir 32 punktais, Lietuvos Respublikos kelių priežiūros ir plėtros programos finansavimo įstatymu, Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“ ir Lietuvos Respublikos Vyriausybės 2004 m. vasario 11 d. nutarimu Nr. 155 „Dėl Kelių priežiūros tvarkos aprašo patvirtinimo“.

3. Šiuo aprašu siekiama užtikrinti Savivaldybės vietinės reikšmės kelių ir gatvių gerą būklę ir tinkamą finansavimo lėšų, skirtų vietinės reikšmės keliams (gatvėms) tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, paskirstymą ir naudojimą.

**II SKYRIUS**

**SĄVOKOS**

 **Kelias**– inžinerinis statinys, skirtas transporto priemonių ir pėsčiųjų eismui. Kelio elementai yra šie: žemės sankasa, važiuojamoji dalis, kelkraščiai, skiriamoji juosta, kelio grioviai ir kitos vandens nuleidimo sistemos, sankryžos, autobusų sustojimo aikštelės, poilsio aikštelės, pėsčiųjų ir dviračių takai, kelio statiniai, techninės eismo reguliavimo priemonės, želdiniai, esantys kelio juostoje, kelio oro sąlygų stebėjimo ir transporto eismo apskaitos, apšvietimo ir kiti įrenginiai su šių elementų užimama žeme.

**Gatvė** – kelias ar atskiras jo ruožas, esantis miesto ar kaimo gyvenamojoje vietovėje, paprastai turintis pavadinimą.

 **Gatvės elementai** − važiuojamoji dalis, sankryžos, gatvių statiniai, pėsčiųjų ir dviračių takai (šaligatviai), įvairios paskirties skiriamosios juostos, techninės eismo reguliavimo, stebėjimo ir informacinės priemonės, viešojo transporto stotelės ir galiniai punktai, automobilių stovėjimo vietos, techninės priemonės nuo taršos ir triukšmo, želdiniai, apšvietimo inžineriniai tinklai ir įrenginiai, lietaus vandens surinkimo ir nuvedimo inžineriniai tinklai ir įrenginiai, drenažo tinklai ir įrenginiai gatvių raudonosiomis linijomis apribotoje žemės juostoje.

 **Gatvės raudonosios linijos** – linijos, nužyminčios žemės juostą, kuri skirta gatvės ir jos elementų tiesimui ir įrengimui.

  **Kelio tiesimas (statyba)**– naujo kelio, jo ruožo su naujais kelio statiniais ar be jų tiesimas.

 **Kelio rekonstrukcija** – statybos rūšis, kurios tikslas – iš esmės pertvarkyti esamą kelią ar jo statinius,pakeisti kelio ir (ar) jo statinių laikančiąsias konstrukcijas, padidinti ar sumažinti kelio ir (ar) jo statinių išorės matmenis.

  **Kelio kapitalinis remontas** – statybos rūšis, kurios tikslas – iš dalies arba visiškai atkurti statybos techninių reglamentų nustatytas kelio ar jo statinių savybes, pablogėjusias dėl šio kelio ar šių statinių naudojimo, t.y pertvarkyti statinį, pakeičiant statinio laikančiąsias konstrukcijas, nekeičiant statinio išorės matmenų (ilgio, pločio, aukščio ir pan.).

 **Kelio paprastasis remontas** – statyba, kurios tikslas – atnaujinti esamą kelią, jo nerekonstruojant ar kapitališkai neremontuojant.

 **Kelio priežiūra –** nuolatiniai kelio darbai siekiant užtikrinti saugų eismą ir numatytą kelio ir jo statinių naudojimo laiką.

 **Važiuojamoji dalis** – apraše priimta, kadją sudaro kelio (gatvės) plotis su kelkraščiais, arba, esant bordiūrams, kelio (gatvės) plotis nuo borto iki borto su pilna kelio (gatvės) konstrukcija, grioviais ar drenažo tinklais.

**Skaičiuojamoji kaina** – apraše priimta, kad ją sudaro projekto važiuojamosios dalies sąmatinė vertė arba, nesant projekto, ji apskaičiuojama pagal analogiškų kitų objektų sąmatinę arba faktišką kainą.

  **Kelio statinys** – kelio elementas, turintis laikančiąsias konstrukcijas (tiltas, viadukas, estakada, tunelis, pralaida, triukšmo užtvara, atraminė sienelė, rėminė ar gembinė konstrukcija, pylimas ir kt.).

**III SKYRIUS**

**LĖŠŲ NAUDOJIMO TVARKA**

4. Finansavimo lėšos naudojamos šia tvarka pagal Ukmergės rajono savivaldybės kelių (gatvių) ar takų statybos, rekonstravimo ar remonto prioritetinį sąrašą, sudarytą ne trumpesniam kaip trejų metų laikotarpiui:

4.1. Kelių priežiūros ir plėtros programos (toliau – Programa) lėšos:

4.1.1. asignavimų dalis vietinės reikšmės naujiems keliams (gatvėms) tiesti, taip pat rekonstruoti, kapitališkai remontuoti kelių (gatvių) objektus, kuriuose atliekami darbai ne mažesniame kaip 1 000 kvadratinių metrų plote, saugaus eismo priemonėms įrengti ir vietinės reikšmės kelių (gatvių) teisinei registracijai būtinoms procedūroms atlikti nustatoma, vadovaujantis Kelių priežiūros ir plėtros programos finansavimo lėšų naudojimo tvarkos aprašu, patvirtintu Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“;

4.1.2. likusi Programos lėšų dalis naudojama vietinės reikšmės kelių ir gatvių priežiūros ir paprastojo remonto darbams, objektuose, kuriuose atliekami darbai ne mažesniame kaip 1 000 kvadratinių metrų plote.

4.2. ES fondų ir savivaldybės biudžeto lėšos naudojamos, atsižvelgiant į numatytą finansavimą.

5. Finansavimo lėšos naudojamos Savivaldybės ar viešųjų įstaigų, kurių dalininkė yra Savivaldybė, Savivaldybės įmonių valdomam vietinės reikšmės kelių (gatvių) tinklui plėsti ir užtikrinti, kad šis tinklas veiktų, tai yra:

5.1. keliams (gatvėms) projektuoti, tiesti, rekonstruoti, taisyti (remontuoti) ir prižiūrėti;

5.2. kelių (gatvių), kelio (gatvės) statinių ir jų užimamos žemės teisinei registracijai būtinoms procedūroms atlikti, daiktinėms teisėms į žemę, šių teisių suvaržymams, juridiniams faktams registruoti;

5.3. tiltams, viadukams, estakadoms, tuneliams, pralaidoms projektuoti, statyti, rekonstruoti, taisyti (remontuoti) ir prižiūrėti;

5.4. apsaugos nuo triukšmo statiniams prie kelių (gatvių) statyti, rekonstruoti ir taisyti (remontuoti) ir prižiūrėti;

5.5. kelio (gatvės) juostoje esantiems paviršinio vandens nuleidimo įrenginiams ir lietaus kanalizacijai įrengti, rekonstruoti, taisyti (remontuoti) ir prižiūrėti;

5.6. ekstremaliųjų situacijų, ekstremaliųjų įvykių ir įvykių padariniams keliuose (gatvėse) likviduoti;

5.7. kelio (gatvės) juostoje esančioms automobilių stovėjimo aikštelėms, viešojo transporto stotelėms ir paviljonams įrengti, statyti, rekonstruoti, taisyti (remontuoti) ir prižiūrėti;

5.8. institucijų ar įstaigų, atsakingų už vietinės reikšmės viešuosius kelius (gatves), paskoloms, naudojamoms vietinės reikšmės viešiesiems keliams projektuoti, tiesti, rekonstruoti, taisyti (remontuoti), grąžinti ir palūkanoms mokėti;

5.9. tiesiant, rekonstruojant, taisant (remontuojant), prižiūrint kelius (gatves) patirtoms išlaidoms už skirtą žemę, nukeliamus ar (ir) griaunamus pastatus ir kitus statinius, naikinamus želdinius ir kitas naudmenas apmokėti, aplinkos apsaugos reikmėms, žemės rekultivavimo darbams vykdyti tiesiant, ir taisant (remontuojant) kelius;

5.10. finansavimo lėšų naudojimo pagal paskirtį kontrolei, darbų kokybės kontrolės priežiūrai vietinės reikšmės kelių (gatvių) objektuose;

5.11. viešojo sektoriaus ir privačios partnerystės būdu įgyvendinamiems vietinės reikšmės viešiesiems keliams projektuoti, tiesti, rekonstruoti, taisyti (remontuoti), paskoloms grąžinti ir palūkanoms mokėti, projektų išlaidoms finansuoti;

5.12. želdinių gyvenamųjų vietovių gatvių raudonosiose linijose įrengimui saugaus eismo tikslais ir priežiūrai finansuoti;

5.13. darnaus judumo priemonėms (esamiems šaligatviams, pėsčiųjų takams, pėsčiųjų viadukams ir tiltams, pėsčiųjų estakadoms, pėsčiųjų perėjoms (įskaitant požemines) pritaikyti specialiųjų poreikių turintiems žmonėms; viešojo transporto infrastruktūrai; viešojo transporto eismui organizuoti; dviračių statymo infrastruktūrai; stovėjimo aikštelėms, skirtoms motorinėms transporto priemonėms arba dviračiams palikti, siekiant tęsti kelionę viešuoju transportu, įrengti, jeigu už naudojimąsi jomis neimamas atlygis; elektrinių transporto priemonių (išskyrus elektromobilius) viešosioms įkrovimo prieigoms; šaligatviams, pėsčiųjų ir (ar) dviračių takams įrengti, projektuoti, tiesti, rekonstruoti, taisyti (remontuoti) ir prižiūrėti; pėsčiųjų, dviračių takų įrenginiams (tvorelėms ir pan.)) įgyvendinti, rekonstruoti, taisyti (remontuoti) ir prižiūrėti;

5.14. inžinerinėms saugaus eismo priemonėms (važiuojamajai kelio (gatvės) daliai siaurinti; įvažiavimų į teritorijas zonoms pertvarkyti; važiuojamajai kelio (gatvės) daliai iškreivinti; iškiliosioms greičio mažinimo priemonėms (greičio mažinimo kalneliams) įrengti; kelio (gatvės) įrenginiams (saugos salelėms, sankryžoms, pėsčiųjų perėjoms); greičio mažinimo priemonėms ties gyvenamosios teritorijos pradžia, siekiant sumažinti galimą per didelį transporto priemonių greitį ir parodyti, kad keičiasi važiavimo režimas (miesto vartai), įrengti; kelio ženklams įrengti; kelio dangai ženklinti; šviesoforams įrengti; tvoroms, kelio apsauginių atitvarų sistemoms, signaliniams stulpeliams įrengti; kelio veidrodžiams įrengti; elektroniniams įrenginiams (greičio kontrolės priemonėms, informacinėms momentinio važiavimo greičio švieslentėms, kintamosios informacijos ženklams (stendams) įrengti ir prižiūrėti; apšvietimui keliuose (gatvėse) ir kitoms priemonėms įgyvendinti, rekonstruoti, taisyti (remontuoti) ir prižiūrėti;

5.15. įgyvendinant vietinės reikšmės kelių (gatvių) projektus būtiniems vietinės reikšmės ir valstybinės reikšmės kelių (gatvių) statinių sujungimo darbams, kuriuos vykdant nekeičiami valstybinės reikšmės kelio (statinio) elementų (sankryžų, nuovažų) geometriniai parametrai, finansuoti;

5.16. valstybinėje ir savivaldybių žemėje daugiabučių namų kiemų vidaus kelių (gatvių) ir daugiabučių namų gyventojų automobilių stovėjimo aikštelėms įrengti, rekonstruoti, taisyti (remontuoti) ir prižiūrėti, neatsižvelgiant į tai, ar atlikta šių inžinerinių statinių teisinė registracija.

**IV SKYRIUS**

**PRAŠYMŲ TEIKIMAS**

6. Iki einamųjų metų lapkričio 1 d. savivaldybės administracijai seniūnijų seniūnai teikia šiuos prašymus:

6.1. vietinės reikšmės keliams (gatvėms) tiesti, rekonstruoti ar remontuoti (Aprašo 1 priedas). Prašyme turi būti nurodytos pageidaujamų atlikti darbų apimtys, objekto schema, matmenys ar projektiniai pasiūlymai. Šie prašymai teikiami, atsižvelgiant į motyvuotus seniūnijos gyventojų prašymus, ir turi būti pateikti seniūnijos nustatytu siūlomu prioritetiniu eiliškumu, suderintu su seniūnaičiais.

6.2. vietinės reikšmės keliams (gatvėms) prižiūrėti ir taisyti. Laisvos formos prašyme turi būti pateikiamas priežiūros ir paprastojo remonto darbų su sąmatomis, kurie yra tinkami finansuoti pagal Aprašo 5 punktą, poreikis seniūnijos vietinės reikšmės keliuose (gatvėse).

7. Aprašas reglamentuoja atvejus ir sąlygas, kada fiziniai bei juridiniai asmenys (toliau – Pareiškėjai) gali dalyvauti vykdant Ukmergės rajono vietinės reikšmės kelio (gatvės) ir kelio (gatvės) statinio projektavimo, tiesimo, statybos, rekonstravimo ir (ar) taisymo (remonto) darbus.

8. Pareiškėjų prisidėjimo vertė: fiziniams asmenims – ne mažiau 20 proc., juridiniams – ne mažiau 30 proc. nuo važiuojamosios dalies skaičiuojamosios kainos:

8.1. kelio (gatvės) projekte numatyti statyti, rekonstruoti, remontuoti apšvietimo, lietaus nuotekų tinklai, šaligatviai, pėsčiųjų ir (ar) dviračių takai, stovėjimo aikštelės, eismo reguliavimo ir kitos inžinerinės saugaus eismo priemonės, kiti apsaugomi ar iškeliami inžineriniai tinklai, šalinami ar sodinami želdiniai finansuojami savivaldybės lėšomis;

8.2. inžinerinės paslaugos (projektavimas, techninė priežiūra, projekto vykdymo priežiūra, geologiniai – topografiniai ir kiti tyrinėjimai) finansuojamos savivaldybės lėšomis.

9. Pareiškėjai iki einamųjų metų spalio mėn. 1 d. (imtinai) teikia nustatytos formos (Aprašo 2 priedas) prašymus seniūnijų seniūnams, o šie apibendrintą informaciją ne vėliau kaip per 10 darbo dienų – Savivaldybės administracijai. Prašyme privaloma nurodyti finansinio prisidėjimo vertę procentais pagal Aprašo 8 punktą bei įgaliotą Pareiškėjų atstovą ir jo kontaktinę informaciją.

10. Seniūnijų seniūnai privalo užtikrinti visuomenės informavimą apie Apraše numatytas fizinių ir juridinių asmenų dalyvavimo galimybes, pateikdami informaciją seniūnijų skelbimų lentose, seniūnaičių sueigose ir kt.

**V SKYRIUS**

**REMONTUOJAMŲ KELIŲ IR GATVIŲ PRIORITETINIO SĄRAŠO SUDARYMO TVARKA**

11. Savivaldybės mero potvarkiu sudaroma nuolat veikianti Darbo grupė vietinės reikšmės kelių (gatvių) priežiūros ir plėtros klausimams spręsti (toliau – Darbo grupė), kuri vertins gautus prašymus.

12. Darbo grupė vertina gautus prašymus balais pagal šiuos atrankos kriterijus (Aprašo 4 priedas):

|  |  |  |
| --- | --- | --- |
| Eil. Nr. | Kelių ir gatvių atrankos vertinimo kriterijai | Kriterijų reikšmės balais |
| 1. | Pareiškėjo nurodytas planuojamas finansavimo dydis *(Pareiškėjui prisidedant kaip numatyta Aprašo 8 punkte skiriama 20 balų; už kiekvieną papildomą prisidedamą procentą – papildomas 1 balas)* | 20 plius po balą už kiekvieną papildomą procentą  |
| 2. | Naudingumas visuomenei  | 0-20 |
| 3. | Kelio (gatvės) ar tako esama būklė  | 5–20 |
| 4. | Kelio (gatvės) ar tako eismo intensyvumas  | 5–10 |
| 5. | Kelio gretimybių užstatymo intensyvumas  | 0–10 |
| 6. | Kelyje įrengti būtinieji požeminiai inžineriniai tinklai  | 0–10 |
| 7**.** | Darbų tęstinumas  | 5 |
| 8. | Ukmergės senojo miesto teritorija | 10 |

13. Darbo grupė kiekvienam kriterijui skiria bendrą balą, kuris nustatomas Darbo grupės daugumos sprendimu. Darbo grupės nariai, privalo nusišalinti nuo bet kokio dalyvavimo sprendžiant klausimą, jei tai sukels viešųjų ir privačių interesų konfliktą. Apie tai privalo informuoti komisijos pirmininką.

14. Darbo grupė Kelių ir gatvių atrankos vertinimo kriterijų reikšmės balų sumos mažėjimo tvarka sudaro Ukmergės rajono savivaldybės kelių (gatvių) ar takų statybos, rekonstrukcijos ar remonto prioritetinį kelių ir gatvių sąrašą (toliau – Prioritetinis sąrašas) ne trumpesniam kaip trejų metų laikotarpiui.

15. Jei surenkamas vienodas balų skaičius, pirmenybė teikiama tam keliui ar gatvei, kur pareiškėjas savo lėšomis finansuos dalį darbų (kriterijus Nr. 1). Jei vertinimo balų skaičius vienodas, pirmenybė teikiama keliui ar gatvei, kurio būklė (kriterijus Nr. 3) įvertinta didesniu balu. Jei būklės vertinimo balų skaičius vienodas, pirmenybė teikiama keliui ar gatvei, kurio eismo intensyvumas (kriterijus Nr. 4) yra įvertintas didesniu balu. Jei eismo intensyvumo vertinimo balų skaičius vienodas, pirmenybė teikiama keliui, dėl kurio prašymas gautas anksčiau.

16. Sudarytas Prioritetinis sąrašas teikiamas tvirtinti Savivaldybės tarybai.

17. Kiekvienais metais Prioritetinis sąrašas tikslinamas, papildomas iki vasario mėn. 1 d. Darbo grupės posėdžio metu ir patikslintas teikiamas tvirtinti Savivaldybės tarybai.

18. Formuojant kito laikotarpio Prioritetinį sąrašą, pirmumo tvarka įtraukiami objektai:

18.1. kurie jau buvo finansuoti praėjusiame Prioritetinio sąrašo įgyvendinimo laikotarpyje, tačiau darbai nebuvo užbaigti;

18.2. kuriems skiriamas tikslinis finansavimas iš kitų finansavimo šaltinių (ES, valstybės biudžetas, Savivaldybių infrastruktūros plėtros įstatymo pagrinduir pan.);

18.3. kuriuose įrengiami, rekonstruojami ar kapitališkai remontuojami inžineriniai tinklai (lietaus nuotekų, vandentiekio ir buitinių nuotekų tinklai) kitų programų lėšomis, Darbo grupei pritarus.

19. Prioritetinis sąrašas viešai skelbiamas Savivaldybės interneto tinklalapyje.

**VI SKYRIUS.**

**EINAMŲJŲ METŲ OBJEKTŲ SĄRAŠO SUDARYMO TVARKA**

20. Darbo grupė, vadovaujantis Savivaldybės tarybos sprendimu patvirtintu Prioritetiniu sąrašu, sudaro Savivaldybės Kelių priežiūros ir plėtros programos lėšomis finansuojamų vietinės reikšmės kelių (gatvių) tiesimo, rekonstravimo, taisymo (remonto), priežiūros ir saugaus eismo sąlygų užtikrinimo einamaisiais metais objektų sąrašą (toliau – Objektų sąrašas), kurį savo sprendimu tvirtina Savivaldybės taryba.

21. Savivaldybės administracija Objektų sąrašą suderina su VĮ Lietuvos automobilių kelių direkcija (toliau – LAKD).

22. Pasirašiusi finansavimo sutartį ir suderinusi Objektų sąrašą su LAKD, Savivaldybės administracija vykdo darbų ir paslaugų viešuosius pirkimus Viešųjų pirkimų įstatymu nustatyta tvarka.

23. Pareiškėjas prisidedantis savo lėšomis, informuojamas raštu ir turi ne vėliau kaip per 30 kalendorinių dienų nuo Objektų sąrašo patvirtinimo pasirašyti šio Aprašo 3 priede pateiktą sutartį dėl lėšų pervedimo. Pareiškėjo lėšos į Savivaldybės administracijos nurodytą sąskaitą pervedamos ne vėliau kaip per 15 kalendorinių dienų nuo sutarties dėl lėšų pervedimo pasirašymo dienos. Sutartyje nurodyta prisidėjimo vertė apskaičiuojama nuo važiuojamosios dalies skaičiuojamosios kainos. Nepasirašius dalinio apmokėjimo sutarties numatytu terminu ar nepervedus sutartyje numatytos sumos, tokiam keliui (gatvei) prioritetas netaikomas.

24. Objektų sąrašas tikslinamas, atlikus paslaugų ir darbų pirkimų procedūras, Savivaldybės administracijos direktoriaus įsakymu, prieš tai informavus Darbo grupę.

25. Finansavimo lėšos einamiesiems tikslams (priežiūra ir paprastasis remontas) skirstomos taip:

25.1. Kelių priežiūros ir plėtros programos lėšos:

25.1.1. ne mažiau kaip 60 procentų 4.1.2 papunktyje nurodytų lėšų paskirstomos kaimo seniūnijoms pagal seniūnijų teritorijoje esančių vietinių kelių (gatvių) tinklo ilgį – 70 proc. ir pagal gyventojų skaičių – 30 proc.

25.1.2. Likusi dalis 4.1.2 papunktyje nurodytų lėšų paskirstomos:

25.1.2.1. esant poreikiui, pralaidų paprastajam remontui atsižvelgiant į gautus seniūnų prašymus su defektiniais aktais ir fotofiksacijomis bei esamą finansavimą.

25.1.2.2. esant poreikiui, kelių (gatvių) inventorizacijai – kaip numatyta Kelių priežiūros ir plėtros programos finansavimo lėšų naudojimo tvarkos apraše, patvirtintame Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“.

25.1.2.3. eismo saugumo priemonėms užtikrinti – ne mažiau nei numatyta Kelių priežiūros ir plėtros programos finansavimo lėšų naudojimo tvarkos apraše, patvirtintame Lietuvos Respublikos Vyriausybės 2005 m. balandžio 21 d. nutarimu Nr. 447 „Dėl Lietuvos Respublikos kelių priežiūros ir plėtros programos finansavimo įstatymo įgyvendinimo“.

25.1.2.4. miesto seniūnijai.

25.2. Savivaldybės biudžeto lėšos:

25.2.1. kaimo seniūnijoms:

25.2.1.1. vietinės reikšmės kelių (gatvių) priežiūros darbams (greideriavimas) pagal vietinių kelių (gatvių) su žvyro danga ilgį;

25.2.1.2. vietinės reikšmės kelių (gatvių) priežiūros darbams žiemos metu pagal vietinių kelių (gatvių) bendrą ilgį;

25.2.2. miesto seniūnijai pagal sudarytas rangos sutartis.

**VII SKYRIUS**

**DARBŲ ATLIKIMO IR ATSISKAITYMO TVARKA**

26. Darbų ir paslaugų vykdymui Savivaldybės administracija ir seniūnijos pasirašo rangos darbų sutartis su viešuosius pirkimus laimėjusiais tiekėjais.

27. Darbai vykdomi Statybos įstatymo ir kitų teisės aktų nustatyta tvarka ir atliekami per rangos darbų sutartyje nustatytą terminą.

28. Savivaldybės administracija ir seniūnijos, vadovaujantis Lietuvos Respublikos įstatymais ir kitais teisės aktais, vykdo objektų, finansuojamų Kelių priežiūros ir plėtros programos, ES fondų ir savivaldybės biudžeto lėšomis, užsakovo funkcijas, rengia reikalingus dokumentus viešiesiems darbų ir paslaugų pirkimams organizuoti, pirkimų sutartims sudaryti, vykdo darbų kontrolę, organizuoja techninę priežiūrą ir atliktų darbų priėmimą, teikia LAKD ir finansuojančioms institucijoms paraiškas lėšoms gauti ir ataskaitas apie lėšų naudojimą.

**VIII SKYRIUS**

**BAIGIAMOSIOS NUOSTATOS**

 29. Savivaldybės administracijos už kelių (gatvių) tvarkymą atsakingo padalinio specialistai kartu su specialistais, atsakingais už viešųjų pirkimų vykdymą, organizuoja projektinės dokumentacijos parengimą, viešuosius pirkimus, sutarčių sudarymą su rangovais (tiekėjais), statybos darbų techninę priežiūrą, atliktų darbų priėmimą, statybos užbaigimo procedūras, teikia ataskaitas apie lėšų panaudojimą ir atliktus darbus LAKD.

 30. Savivaldybės administracijos Apskaitos skyrius, vadovaudamasis rangos sutartyse numatytomis sąlygomis ir terminais bei rangovų (tiekėjų) atsiskaitymo dokumentais, atsiskaito su rangovais (tiekėjais) pagal sutartis, tvarko KPPP ir savivaldybės biudžeto lėšų apskaitą pagal Lietuvos Respublikos buhalterinės apskaitos įstatymą ir kitus teisės aktus, teikia LAKD programos lėšų išlaidų sąmatą ir išlaidų sąmatos įvykdymo ataskaitas.

 31. Kelių priežiūros ir plėtros programos, ES fondų ir savivaldybės biudžeto lėšų panaudojimo pagal paskirtį kontrolė atliekama teisės aktų nustatyta tvarka.

32. Šis Aprašas gali būti keičiamas ar naikinamas Savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_

Kelių priežiūros ir plėtros programos lėšų, skirtų Ukmergės rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo bei objektų eiliškumo nustatymo tvarkos aprašo

1 priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Seniūnija)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Seniūno ar atsakingo asmens vardas, pavardė)*

Ukmergės rajono savivaldybės administracijai

**PRAŠYMAS ATLIKTI KELIO, GATVĖS AR TAKO STATYBOS, REKONSTRAVIMO, KAPITALINIO AR PAPRASTOJO REMONTO DARBUS**

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(data)*

Vadovaudamiesi Kelių priežiūros ir plėtros programos lėšų skirtų, Ukmergės rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos bei objektų eiliškumo nustatymo aprašu, prašome įtraukti į Ukmergės rajono savivaldybės kelių (gatvių) statybos, rekonstrukcijos ar remonto prioritetinį objektų sąrašą:

1. Kelio, gatvės statybos darbų pavadinimas (-ai) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Adresas, vieta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. Matmenys (ilgis, plotis, pradžios, pabaiga ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Trumpas aprašymas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRIDEDAMA:

1. Objekto nuotraukos, ……..lapas (-ai).

2. Objekto schema, matmenys.

3. Projektiniai pasiūlymai (pateikiami laisva forma).

4. Nekilnojamojo daikto kadastro duomenų bylos kopija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_                          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(parašas)                                                               (vardas, pavardė)*

Kelių priežiūros ir plėtros programos lėšų, skirtų Ukmergės rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo bei objektų eiliškumo nustatymo tvarkos aprašo

2 priedas

Ukmergės rajono savivaldybės administracijai

**PRAŠYMAS ATLIKTI KELIO, GATVĖS AR TAKO STATYBOS, REKONSTRAVIMO, KAPITALINIO AR PAPRASTOJO REMONTO DARBUS**

\_\_\_\_\_\_\_\_\_\_\_\_\_\_\_\_\_\_\_\_\_\_\_

*(data)*

Prašome atlikti \_\_\_\_\_\_\_\_\_\_\_\_\_\_\_\_\_\_\_\_\_\_ gatvės/kelio/ statybos, rekonstravimo,

*(Pavadinimas)*

kapitalinio ar paprastojo remonto darbus.

Įsipareigojame prisidėti prie darbų ne mažiau \_\_\_\_\_ proc. nuo visos inžinerinių paslaugų ir

statybos montavimo darbų kainos.

Įgaliojame \_\_\_\_\_\_\_\_\_\_\_\_\_\_\_\_\_\_\_\_\_\_\_ atstovauti mūsų interesus, vykdyti finansinius

*(vardas, pavardė)*

įsipareigojimus ir pasirašyti sutartį.

Pareiškėjai:

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

*(vardas, pavardė)* *(adresas) (parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

*(vardas, pavardė)* *(adresas) (parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

*(vardas, pavardė)* *(adresas) (parašas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

*(vardas, pavardė)* *(adresas) (parašas)*

Kelių priežiūros ir plėtros programos lėšų, skirtų Ukmergės rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo bei objektų eiliškumo nustatymo tvarkos aprašo

3 priedas

**SUTARTIS DĖL LĖŠŲ PERVEDIMO NR.**

20 m. d.

Ukmergė

**Ukmergės rajono savivaldybės administracija** (toliau – **Gavėjas),** juridinio asmens kodas 188752174, kurios registruota buveinė yra Kęstučio a. 3, LT-20114, Ukmergėje, atstovaujama *(pareigos, varadas, pavardė)*, veikiančio pagal tarnybinę padėtį, ir *(gvyentojų atstovo vardas, pavardė)* (toliau – **Atstovas)**,asmens kodas \_\_\_\_\_\_\_\_\_\_\_\_\_\_\_\_\_, kuris gyvena\_\_\_\_\_\_\_\_*(adresas)*\_\_\_\_\_\_\_\_\_\_\_\_\_\_\_\_, veikiančio \_\_\_\_\_\_\_\_\_\_\_\_\_\_\_\_\_\_\_\_\_\_\_\_ gyventojų vardu, toliau kartu vadinami – Šalimis, o kiekvienas atskirai – Šalimi, sudarėme šią sutartį, kurioje susitariame:

**I. SUTARTIES OBJEKTAS**

1. Sutarties objektas – asmeninės \_\_*(objekto adresas)*\_\_\_\_\_\_\_\_\_\_\_\_\_\_\_\_\_\_\_\_\_gyventojų lėšos, kurios sudaro \_\_\_\_ proc. (*suma skaičiais* Eur) nuo bendros \_\_\_\_\_\_\_*(objekto pavadinimas)*\_\_\_\_\_\_\_ darbų kainos (\_*suma skaičiais*\_\_\_\_\_\_\_\_\_\_ Eur su PVM) ir kuriomis gyventojai prisideda prie \_\_\_\_\_\_\_*(objekto pavadinimas)*\_\_\_\_\_\_\_ darbų. Lėšos į Ukmergės rajono savivaldybės administracijos sąskaitą pervedamos per Atstovą ne vėliau kaip per 15 kalendorinių dienų nuo sutarties pasirašymo dienos.

**II. ŠALIŲ ĮSIPAREIGOJIMAI**

 2. Atstovas įsipareigoja iki 20\_\_\_\_ m. \_\_\_\_\_\_\_\_\_\_\_\_\_\_d. surinkti iš \_\_*(objekto adresas)*\_\_\_\_\_\_\_\_\_\_\_\_\_\_\_\_\_\_\_\_\_ gyventojų ir pervesti į Ukmergės rajono savivaldybės administracijos sąskaitą \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 1 punkte nurodytą sumą (*suma skaičiais* Eur) Eur (*suma žodžiais*).

 3. Šalys nuolatos viena kitai teikia dominančią informaciją. Atstovui išaiškinta, kad nesurinkus ir laiku nepervedus nurodytos sumos, ši sutartis neteks galios, o \_\_\_\_\_\_\_*(objekto pavadinimas)*\_\_\_\_\_\_\_ darbai nebus atliekami.

 4. Atstovas įsipareigoja pavestus veiksmus atlikti pats, išskyrus atvejus, kai dėl susiklosčiusių aplinkybių būtų priverstas įgalioti trečiąjį asmenį atlikti pavedimą, kad apsaugotų gyventojų interesus.

 5. Šalys tarpusavio santykiuose įsipareigoja laikytis konfidencialumo: visa informacija, kurią šalys sužinojo tarpusavyje bendradarbiaudamos, negali būti skelbiama tretiesiems asmenims be atskiro šalių susitarimo.

 6. Šalys tarpusavyje susitaria, kad, įgyvendinus projektą, \_\_\_\_\_\_\_\_\_\_\_\_\_\_*(objekto adresas)*\_\_\_\_\_\_\_\_\_\_\_\_\_\_\_\_\_\_\_\_\_ nuosavybės teise priklausys savivaldybei.

**III.** **ATSAKOMYBĖ**

 6. Šalys atsako už tai, kad Sutartyje nustatyti įsipareigojimai būtų vykdomi tinkamai ir laiku Lietuvos Respublikos įstatymų nustatyta tvarka.

**IV. NEPAPRASTOSIOS APLINKYBĖS**

7. Šalys neatsako už visišką ar dalinį savo įsipareigojimų pagal šią sutartį nevykdymą, jei tai įvyksta dėl nenugalimos jėgos aplinkybių. Šalys nenugalimos *(force majeure)*aplinkybes supranta taip, kaip nustato LR civilinis kodeksas.

**V. BAIGIAMOSIOS NUOSTATOS**

 8. Sutartis įsigalioja nuo pasirašymo momento ir galioja iki jos įvykdymo.

 9. Bet kokie Sutarties pakeitimai ar papildymai galioja sudaryti tik raštu, pasirašius abiejų Šalių atstovams. Žodinės išlygos neturi juridinės galios.

 10. Ši Sutartis sudaryta dviem egzemplioriais lietuvių kalba, kiekvienai šaliai po vieną.

**VI. ŠALIŲ REKVIZITAI IR PARAŠAI**

|  |  |
| --- | --- |
| **Gavėjas****Ukmergės rajono savivaldybės administracija**Kęstučio a. 3, LT-20114 UkmergėĮm./k. 188752174 tel. (8 340) 60302el.p. direktorius@ukmerge.lt | **Atstovas** |

Kelių priežiūros ir plėtros programos lėšų, skirtų Ukmergės rajono savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo bei objektų eiliškumo nustatymo tvarkos aprašo

4 priedas

**OBEJKTŲ ATRANKOS VERTINIMO KRITERIJAI**

**1.Naudingumas visuomenei**. Komisijos narių daugumos sprendimu 0 - 20 balų skiriama, jei kelias (gatvė) ar takas yra susijęs su šių objektų susisiekimu:

|  |  |
| --- | --- |
| **Vertinimo balas** | **Objektas** |
| 2,5 | Mokykla |
| 2,5 | Vaikų darželis |
| 2,5 | Gydymo įstaiga |
| 2,5 | Biblioteka |
| 2,5 | Priešgaisrinė tarnyba |
| 2,5 | Policija |
| 2,5 | Kiti visuomenės traukos centrai (tame tarpe privataus verslo objektai) |
| 2,5 | Keliu (gatve) vyksta viešojo ar mokyklinio transporto eismas |

Bendras vertinimo balas gaunamas, aritmetiškai sudedant už kiekvieną objektą skiriamus balus.

**2. Kelio (gatvės) esama būklė.** Būklė vertinama apžiūros metu bendru Komisijos narių daugumos sprendimu.

Kelio (gatvės) su asfalto danga vertinimo balai:

|  |  |
| --- | --- |
| **Vertinimo balas** | **Dangos techninės būklės vertinimo kriterijai** |
| 20 (labai bloga būklė) | Danga suirusi, transporto eismas ribojamas, kelio (gatvės) visai nėra. |
| 15 (nepatenkinama būklė) | Dangoje lopų ir duobių plotas viršija 10 % dangos ploto vertinamame ruože, yra skersinių ir išilginių plyšių, yra plyšių tinklo, yra provėžų, danga išsilukštenusi, nelygi. |
| 10 (patenkinama būklė) | Dangoje lopų ir duobių plotas sudaro 5–10 % dangos ploto vertinamame ruože; yra pavienių išilginių ir skersinių plyšių, danga pradėjusi lukštentis yra nelygumų. |
| 5 (gera būklė) | Danga suremontuota kokybiškai, lopų ir duobių plotas sudaro 1–5 % dangos ploto vertinamame ruože, yra pavienių plyšių, tačiau nėra plyšių tinklo |

Kelio (gatvės) su žvyro danga vertinimo balai:

|  |  |
| --- | --- |
| **Vertinimo balas** | **Dangos techninės būklės vertinimo kriterijai** |
| 20 (labai bloga būklė) | Žvyrkelio danga nusidėvėjusi daugiau kaip 50 % dangos ploto vertinamame ruože, transporto eismas ribojamas |
| 15 (silpna būklė) | Žvyro dangoje yra įdubų, profiliuojamojo sluoksnio nusidėvėjimas sudaro ne daugiau kaip 50 % dangos ploto vertinamame ruože, važiavimas suvaržytas.  |
| 10 (gera būklė) | Žvyro dangoje išdaužos užtaisytos kokybiškai, tačiau yra profiliuojamojo sluoksnio nusidėvėjimo, sudarančio ne daugiau kaip 5 % dangos ploto vertinamame ruože.  |

Pėsčiųjų/dviračių takų ir kelio juostoje esančių aikštelių vertinimo balai:

|  |  |
| --- | --- |
| **Vertinimo balas** | **Dangos techninės būklės vertinimo kriterijai** |
| 20 (labai bloga būklė) | Pažaidos sudaro daugiau kaip 50 % dangos ploto vertinamame ruože, pėsčiųjų ir/ar dviratininkų eismas ribojamas.  |
| 15 (silpna būklė) | Pažaidos sudaro ne daugiau kaip 50 % dangos ploto vertinamame ruože, pėsčiųjų ir/ar dviratininkų eismas suvaržytas.  |
| 10 (gera būklė) | Dangoje pažaidos užtaisytos kokybiškai, tačiau pažaidos sudaro ne daugiau kaip 5 % dangos ploto vertinamame ruože.  |

**3. Kelio (gatvės) ar tako eismo intensyvumas.** Vertinimo balas skiriamas kelias (gatvė) ar takas atitinka bent vieną iš aprašytų kriterijų.

|  |  |
| --- | --- |
| **Vertinimo balas** | **Aprašymas** |
| 10 | - kelias (gatvė) ir/ar takas jungiasi su dviem asfaltuotais valstybinės reikšmės keliais;- takas yra šalia valstybinės reikšmės kelio. |
| 7 | - gatvė yra pagrindinė miesto, miestelio ar kaimo gatvė;- takas yra šalia pagrindinės miesto, miestelio ar kaimo gatvės. |
| 5 | - gatvė ir/ar takas jungiasi su dviem asfaltuotomis pagrindinėmis miesto, miestelio ar kaimo gatvėmis. |

**4. Kelio gretimybių užstatymo intensyvumas.**

|  |  |
| --- | --- |
| **Vertinimo balas** | **Aprašymas** |
| 10 | - kelio (gatvės) gyvenamųjų namų užstatymas dvipusis |
| 5 | - kelio (gatvės) gyvenamųjų namų užstatymas vienpusis |
| 0 | - kelio (gatvės) gyvenamųjų namų užstatymo nėra |

**5. Kelyje įrengti požeminiai inžineriniai tinklai**

|  |  |
| --- | --- |
| **Vertinimo balas** | **Aprašymas** |
| 10  | - kelyje, gatvėje įrengti vandentiekio, buitinių ir lietaus nuotekų, dujų, požeminiai elektros tinklai. |
| 8  | - kelyje, gatvėje įrengti vandentiekio, buitinių ir lietaus nuotekų, dujų, antžeminiai elektros tinklai. |
| 6  | - kelyje, gatvėje įrengti vandentiekio, buitinių nuotekų, antžeminiai elektros tinklai. |
| 4  | - kelyje, gatvėje įrengti vandentiekio arba nuotekų, ir antžeminiai elektros tinklai. |
| 2  | - kelyje, gatvėje įrengti vandentiekio arba nuotekų, arba antžeminiai elektros tinklai. |
| 0 | - kelyje, gatvėje neįrengti inžineriniai tinklai |

\* nesant techninių galimybių įrengti inžinerinius tinklus, kriterijus vertinamas atskirai Darbo grupėje.

**6.** **Darbų tęstinumas.** 5 balai skiriami, jei kelias (gatvė) ar takas atitinka bent vieną iš šių kriterijų:

6.1. įrengiama asfalto danga likusioje kelio (gatvės) dalyje su žvyro danga;

6.2. įrengiama nauja asfalto danga gatvėje, kurioje įrengti nauji ar suremontuoti takai;

6.3. įrengiamas naujas takas pagrindinėje gatvėje susijungia su esamu taku;

6.4. remontuojamas takas susijungia su naujai įrengtu ar suremontuotu taku;

6.5. įrengiami, rekonstruojami ar kapitališkai remontuojami vandentiekio ir nuotekų tinklai.

**7. Kelias (gatvė) įeina į Ukmergės senojo miesto teritoriją** – 10 vertinimo balų.